Ego Galterus, Dei gratia Eduensis episcopus, universis presentem paginam inspecturis notum facimus quod Willelmus, Hugo, Robertus, Guido et Allerius, fratres de Quarreis, laude et assensu sororis eorum Sarrum et patris sui Allerii, dederunt Deo et ecclesie Sanctę Marię de Fonteneto, pro remedio animarum suarum, et pro animabus antecessorum suorum in perpetuum quicquid juris habebant in nemoribus de Quarteriis, et quicquid juris habebant in hastis de Arphanz. Et laudaverunt omnes tam liberi quam pater eorum Allerius omnes elemosinas quas antecessores sui fecerant jam dictę ecclesię Fonteneti, et fide bona promiserunt hec omnia quę suprascripta sunt garantire et in pace bona servare. Laudavit autem hoc totum et concessit Andreas, miles de Marcennai, de cujus feodo erat. Et ut hoc totum ratum sit, et firmum maneat in posterum, ad petitionem supradictorum fratrum et Allerii, patris eorum, sigilli nostri munimine fecimus roborari. Actum anno gratię millesimo ducentesimo quinto decimo, mense decembri.